**IV Žolinių maratonas**

**RENGINIO NUOSTATAI:**

**I. BENDROJI DALIS**

VšĮ „Maratomanija“ 2022 m. rugpjūčio 15 d. rengia „IV Žolinių maratoną“.

4

**II. TIKSLAI IR UŽDAVINIAI**

1. Bėgimu pažymėti ir aktyviai praleisti Žolinių šventę.

2. Populiarinti bėgimo kultūrą Lietuvoje.

3. Gausinti masinių renginių kiekį Lietuvoje.

4. Skatinti bėgimą, kaip sveiką gyvenimo būdą.

5. Didinti gyventojų aktyvumą.

6. Išaiškinti ir apdovanoti greičiausius bėgikus.

**III. RENGINIO ORGANIZATORIŲ ATSAKOMYBĖ IR PAREIGOS**

1. Registruoti renginio dalyvius, pagaminti ir išduoti numerius.

2. Išmatuoti trasą bei techniškai paruošti ją varžyboms.

3. Reklamuoti renginį bei vykdyti viešųjų ryšių kampaniją, siekiant populiarinti bėgimą ir sutraukti kuo didesnį dalyvių skaičių.

4. Užfiksuoti dalyvių bėgimo laikus, juos užprotokuoluoti ir įtraukti į oficialų renginio protokolą.

4. Suderinti su Vilniaus miesto savivaldybe ir VšĮ “Vilniaus miesto parkai” renginio pravedimą.

5. Užfiksuoti dalyvių bėgimo rezultatus ir juos užprotokoluoti.

**IV. VARŽYBŲ VIETA, LAIKAS IR NUOTOLIAI**

Startas – 2022 m. rugpjūčio 15 d. 9.00 val., Vilniaus m. Vingio parkas.

Visų distancijų bėgikų apšilimas – 8.45 val.

Registracijos pradžia ir numerių išdavimas – 8.00 val.

Šeimų bėgimo startas – 14 val. Numeriai išduodami nuo 9.00 iki starto pradžios likus 15 min.

„Žolinių maratono“ metu bėgimo mėgėjai ir profesionalai galės bėgti vieną iš distancijų – 600 m, 5,3 km, 10,6 km, pusmaratonis, 31,5 km arba maratonas.

**V. TRASA IR LAIKO LIMITAS**

Trasa sertifikuota Lietuvos lengvosios atletikos federacijos.

Trasa bus pažymėta spec. ženklinimu. Rato ilgis 5,275 km.

Maratonui įveikti reikės prabėgti 8 ratus po 5,275 km;

31,5 km – 6 ratus;

Pusmaratoniui – 4 ratus;

10,6 km – 2 ratus.

Maratono laiko limitas 6 val.

Trumpesnėms distancijoms laiko limitas netaikomas.

Šeimų bėgimo trasos ilgis – 600 m.

**VI. DALYVIAI**

1.Varžybose gali dalyvauti visi norintys, užsiregistravę, pasitikrinę sveikatą ir susipažinę su bėgimo nuostatais. Visi dalyviai bėgime dalyvauja laisva valia ir niekieno neverčiami ir prisiima visą su dalyvavimu bėgime susijusią (tame tarpe su įvairiais sveikatos sutrikimais ir pan.) riziką bei įsipareigoja dėl to nereikšti renginio organizatoriams jokių pretenzijų.

2. Už jaunesnius nei 18 metų dalyvius visą atsakomybę prisiima jų tėvai, treneriai arba globėjai.

3. Kiekvienas dalyvis užsiregistruodamas savaime sutinka, kad renginio organizatoriai visas renginio metu padarytas nuotraukas bei filmuotą medžiagą gali laisvai, be atskiro sutikimo, naudoti rinkodaros tikslais.

**VII. SPECIALIOS SĄLYGOS IR APRIBOJIMAI**

1. Registruotis į bėgimą galima tik savo vardu. Savo numerį perduoti kitam dalyviui draudžiama. Tokiu atveju dalyviai bus diskvalifikuojami, o rezultatai į varžybų protokolą neįtraukiami.

2. Kiekvienas dalyvis varžybose privalo turėti ant marškinėlių tvarkingai pritvirtintą numerį. Numeris turi būti ant marškinėlių priekio (krūtinės), aiškiai matomoje vietoje.

3. Dalyviams bei juos palaikantiems asmenims griežtai draudžiama naudoti bet kokias transporto priemones, pvz.: dviračius, riedučius, riedlentes ir kitas ratuotas transporto priemones. Dalyviai, pažeidę šį nuostatų punktą, bus diskvalifikuojami.

4. Varžybų dalyviams nors kiek nukrypti nuo bėgimo trasos (be teisėjo leidimo) yra draudžiama. Dalyviai, pažeidę šią taisyklę, bus diskvalifikuojami.

5. Renginio organizatoriai neatsako už dalyvių sveikatą ar sveikatos sutrikimus, patirtus bėgimo metu. Dalyviai privalo pasitikrinti sveikatą.

**VIII. SPECIALŪS PUNKTAI TRASOJE**

Trasoje bus įrengtos dvi vandens ir viena maitinimo stotelė, kurioje varžybų metu dalyviams bus dalinami gėrimai – vanduo, Cola, gaivieji gėrimai, vaisiai, sausainiai, užkandžiai.

Starto/ finišo punkte bus galima palikti asmeninius daiktus.

**IX. APDOVANOJIMAI**

Visiems dalyviams bus įteikti atminimo suvenyrai – statulėlės.

Distancijų nugalėtojai ir prizininkai moterų ir vyrų kategorijoje bus apdovanojami taurėmis, bei rėmėjų prizais..

Trys greičiausios maratono estafetės komandos bus apdovanotos taurėmis, bei rėmėjų prizais.

Atskirų nominacijų laimėtojai bus apdovanoti taurėmis bei rėmėjų prizais.

**X. DALYVIŲ STARTINIS MOKESTIS**

600 m distancija:

iki 05.31 – 4 Eur

06.01-07.31 – 5 Eur

08-01-08.13 – 6 Eur

Renginio dieną – 8 Eur

5,3 km ir 10,6 km distancijos:

iki 05.31 – 8 Eur

06.01-07.31 – 10 Eur

08.01-08.13 – 12 Eur

Renginio dieną – 13 Eur

21,1 km ir 31,6 km distancijos:

iki 05.31 – 10 Eur

06.01-07.31 – 12 Eur

08.01-08.13 – 14 Eur

Renginio dieną – 15 Eur

42,2 km distancija:

iki 05.31 – 12 Eur

06.01-07.31 – 15 Eur

08.01-08.13 – 17 Eur

Renginio dieną – 20 Eur

**XI. DALYVIŲ REGISTRAVIMAS IR NUMERIŲ IŠDAVIMAS**

1. Registracija atidaroma 2022m. kovo 1 d.

2. Registracija sustabdoma 2022 m. rugpjūčio 13 d. 20.00 val.

3. Tik tinkamai užpildęs registracijos formą ir apmokėjęs starto mokestį, dalyvis yra įtraukiamas į bėgimo protokolą.

**XII.RENGINIO PROGRAMA**

8.00 – registracijos pradžia ir numerių išdavimas;

8.45 – dalyvių apšilimas;

9.00 – startas;

11.00 – 5,3 km, 10,6 km ir pusmaratonio distancijų nugalėtojų ir prizininkų apdovanojimai;

13.30 – „Šeimų bėgimo“ registracijos pradžia ir numerių išdavimas;

14.00 – 31,5 km ir maratono distancijų apdovanojimai;

14.30 – „Šeimų bėgimo“ startas;

**XII. ASMENS DUOMENŲ TVARKYMAS**

1. Kiekvienas užsiregistravęs dalyvis, registruodamasis savaime sutinka, kad renginio organizatoriai visas renginio metu padarytas nuotraukas bei filmuotą medžiagą gali laisvai ir be atskiro sutikimo naudoti rinkodaros tikslais.

2. Dalyvių asmens duomenys: vardas, pavardė, gimimo data, amžius, lytis, klubas, miestas ir pasiektas rezultatas gali būti viešai skelbiami rezultatuose internete ir kituose informaciniuose pranešimuose apie šį bėgimą.

3. Asmeniniai duomenys naudojami varžybų organizavimo ir administravimo tikslais.

4. Duomenys apie dalyvio vardą, pavardę, gimimo datą, lytį, miestą, rezultatas nėra ištrinami ir saugomi statistikos, istoriniais tikslais.

Jei duomenys tvarkomi tiesioginės rinkodaros tikslais, dalyvis gali nesutikti su tokiu tvarkymu, informavęs el. pašto adresu maratomanija@gmail.com.

**XII. BAIGIAMOSIOS NUOSTATOS**

Bėgimo organizatoriai pasilieka teisę, reikalui esant, keisti varžybų taisykles.

Kilus klausimams galite skambinti: +370 615 32233.Taip pat galite rašyti maratomanija@gmail.com.

https://www.maratomanija.lt/